JohanHeinsen/ENO huggingface dataset:
Ribe Stifts Adresseaviser, 1847-05-25
Om Jndsmugling af konsumtionspligtige Kornvarer, læses Følgende i Lollposten, af 18. Mai fra Rød byes Toldinspector. "J Anledning af General-Toldkammerets Bekjendtgjørelse af 3die de, hvori tilkjendegives, at det er Hs. Majestæts allerhøieste Villie, at den Summa, der indkommer i Konsumtion for Meel og Gryn, saavel ved Porten som efter løste Formalingssedler, skal stilles til Kommunalbestyrelsens Disposition, for derved at forskaffe de Trængende, der ere udenfor Fattigforsørgelse, Brødet for en billig Priis, anseer jeg det for Pligt at opfordre de Borgere og Jndvaanere i Rødby, der forhen ei have anseet det for nogen Skam, for en stor Deel at unddrage sig Konsumeringen af anførte Artikler, til at betænke, at det nu ei er den kongelige Kasse, der fravendes sine Jndtægter, men at de reentud bedrage deres trængende Medmennesker for den Understøttelse, vor faderligsindede Konge har skjænket dem, og at derfor Enhver, der besidder den ringeste Grad af Skam og kristelig Følelse for sin trængende Næste, bør ophøre med det forhen drevne Smugleri. Skulde jeg, som jeg ikke vil haabe, bemærke, at her fremdeles skulde gives dem, som uagtet Forsynet har skienket den Velsignelse af timeligt Gods, dog af sædvanlig Karrighed vedblive med Smuleriet, skal jeg sandelig ikke undlade offentlig at fremstille saadanne Personers Fremgangsmaade, for at en velfortjent Foragt idetmindste kan ramme dem. Resultatet af April Maaned var kun 41 Rbd. 83 s., der udgjør 4 1 1/30 s. pr. Jndivid af Byens Befolkning, hvilket klart beviser, at et bedre Resultat bør kunne fordres."
Ribe Stifts Adresseaviser, 1847-05-25
Det hedder i en Skrivelse fra Kiel, som er indført i det sidste Nummer af "Beobachter om Sundet, at det schleswigholsteinske Parti hænger noget med Næbet, fordi dets Expedition til Berlin er mislykket. Beseler, Engel og Tiedemann bleve næmlig sendte derhen ligesom ogsaa Olshausen indfandt sig) for at bevæge den forenede preussiske Landdag til at foretage en Demonstration for Schleswigholstein; men de fandt ikke nogen god Jordbund hos de preussiske Deputerede, hvis hele Tanke var optagen af Midlerne til at bevare og styrke den preussiske Statseenhed, og som altsaa ikke havde Sind til at arbeide for en anden Stats Sønderlemmelse; hertil kom endnu, at Beselers Personlighed ikke skal have gjort Lykke hos de preussiske Liberale.
Ribe Stifts Adresseaviser, 1847-05-25
Fra Apenrade skrives i Apenr. Ugebl.: Natten imellem Torsdag og Fredag ere Vinduerne blevne indslagne hos en herværende, for sit danske Sindelag bekjendt og meget søgt Læge og hos dette Blads Udgiver. Paa begge Steder er en betydelig Mængde store Rævehagel, man kan vel antage 56 Pund, bleven anvendt til at ødelægge Ruderne med. Beliggenheden af Lægens Huus er ikke saa gunstig for et saadant Angreb, hos Redakteuren derimod ere Lokaliteterne særdeles fordeelagtige for Angriberen, og det rigeligen anvendte Kasteskyts har derfor ogsaa fuldkommen splintret og knust de uskyldige Ruder, hvis Stumper laae omstrøde i hele Stuen og vare trængte ind i Sovekammeret til lige foran Sengen og Barnets Vugge. – Om Foranledningen til denne store Heltedaad kan man tænke sig endeel, men ikke godt sige meget. Det var ikke en heel eller halv Snees Mennesker, der kom støiende, og som man i et senere Bulletin kunde kalde das Volke – die Burgerschaft - det var efter al Sandsynlighed kun en enkelt Kryster, i det høiest et Par, der formodentlig er kommen listende paa Tæerne, for i Midnattens Mørke stimandsmæssig at fuldføre det glorværdige Værk, og strax derpaa at skulke bort og forsvinde sporløs som de onde Aander.
Ribe Stifts Adresseaviser, 1847-05-25
Under "Meddeelt skrives i Horsens Av.: Den 17. Mai var for Væhr og Nebel Menigheder en sand Glædes- og Høitidsdag, idet paa samme disse Menigheders høitagtede Sjælesørger, høiærværdige Hr. Amtsprovst, Ridder Henrik Christopher Schmidt, der just paa denne Dag for 50 Aar siden var bleven indviet til Kirkens Tjeneste, høitideligholdt sit Embedsjubilæum efter faa Dage iforveien at have fyldt sit 73de Aar.
Ribe Stifts Adresseaviser, 1847-05-25
Udnævnelser og Entledigelse. Under 12. Mai har Hs. Maj. allern, beskikket Sognepræst for Eilbye og Meelbye Menigheder i Fyens Stift, C. A. H. Sidenius, til Sognepræst for Brenderup og Ore Menigheder i samme Stift (Besidderen af Grevskabet Gyldensteen havde denne Gang jus proponendi til dette Sognekald) og Kand. theol. N. C. K. Fogh til Kapellan pro persona hos Sognepræsten for Varde Menighed i Ribe Stift, Provst W. Nees. Under f. D. er Apotheker C. Strube i Glückstad forundt Titel af Agent med Rang i 6. Klasse Nr. 7 efter Rangforordningen.
Ribe Stifts Adresseaviser, 1847-05-25
Under 15. d. M. er Sognepræst til Sands Præstegjæld, A. C. Pontoppidan, beskikket til Sognepræst for Thorshavn Sognekald paa Sydstrømøe blandt Færøerne. Under 17. Mai er Sognepræst for Byrum, Vester og Hals Menigheder paa Læss A. L. Jantzen beskikket til Sognepræst for Gjessing og Nørager Menigheder i Aarhuus Stift, samt Kand. theol H. W. Holstein til ordineret Katechet ved Vor Frelsers Menighed paa Christianshavn. Under f. D. er forhenværende Apotheker i Kellinghusen L. C. Schubeler udnævnt til Agent med Rang i 6. Klasse Nr. 7 efter Rangforordningen. Under 12. Mai er Raadmand J. A. Schulze i Oldenborg i Naade entlediget. (B. T.)
Ribe Stifts Adresseaviser, 1847-05-25
Handelsefterretninger. Hamborg, d. 21. Mai. Kornhandelen var stille med uforandrede Priser. Smør. Holst. 46 Rd.; Randers - a - Rd.; ringere Sort 28 a 35 Rd. Oxekjød pr. 180 Pd. dansk 48 Mk.; Flæsk pr. 180 Pd. dansk 63 Mk.
Ribe Stifts Adresseaviser, 1847-05-25
London, d. 17. Mai. Tilførselen af Hvede fra Provindserne var ringe og Prisen var atter stegen 4 a 6 sk. Partier, som bleve holdte endnu høiere fandt ingen Kjøbere. Den høieste Notering for Hvede var 110 sk. og den laveste 88 sk. Byg er ogsaa stegen 1 a 2 sk. Med Havre var det flant.
Ribe Stifts Adresseaviser, 1847-05-25
Amsterdam, d. 17. Mai. Hvede kjøbtes billigere. Rug og Byg var dalet og Handelen flau Berlin, d. 20. Mai. Her vedbliver Tilførselen, Priserne dale mere og meere og Kjøbelysten er ikke betydelig, da man venter endnu lavere Priser.
Ribe Stifts Adresseaviser, 1847-05-25
Kjøbenhavns Børs-Kours, den 21. Mai. Hamborger Banco a vista 198 1/2 pCt. Bank-Diskonto 4 pCt. Disconto paa Vexler paa Hamborg 4 pCt. 4 pCt. Kongl. Obligationer 103 1/4 a 103 3/4 Rbd. - Nationalbankactier 171 a 171 1/2 Rbd.
Ribe Stifts Adresseaviser, 1847-05-25
Hamborgs Børs-Kours den 21. Mai. Slesvig=Holst. Species 3 pCt. Avance mod Banco. Dansk grov Kour. 241, Skillings=Stkr. 25 3/5 a 26 1/2 pCt. slettere end Banco. - Louisd. og Frd. 14. Mk. 12 s.; Slesvig=Holst. Species a 60 sk. Krt. 123138, Nye 2 a 31 s. 1253, Preussiske Dalere a 40 sk. 125 3/5 Mark Kour. for 100 Mk. Bco.
Ribe Stifts Adresseaviser, 1847-05-25
Ribe Torvepriser, d. 22. Mai. Rug pr. Td. 7 Rd. 24 s.; Byg 4 Rd. 8 s.; Havre 3 Rd. - s.; Boghvede 4 Rd. - s.; Boghvedegryn pr. Skp. 1 Rd.; Byggryn 1 Rd.; Smør pr. Pd. 6. ls.; Æg 5 ls. Snesen, Kartofler pr. Skp. 10 ls.
Ribe Stifts Adresseaviser, 1847-05-25
Ribe. Jgaar var paa Foranstaltning af Komitteen for Byens Forskjønnelse ved Træplantning Musik og Beværtning i den herved Byen værende Plantage, der i dette Foraar er bleven udvidet ved at Gange med megen Smag ere anlagte i en nyere Plantning. En stor Deel af Byens Jndvaanere havde forsamlet sig, og Alle vare enige i at erkjende den af d'Hrr. Kjøbmand Gjørt, Krigsassesser Aarøe og Borgerrepræsentant Aagaard bestaaende Komittees vellykkede Bestræbelser for at vække Jnteressen for denne vor lille Lystskov, som i flere Aar kun høist sjeldent blev benyttet til saadanne folkelige Sammenkomster, der forhaabentlig oftere ville blive gjentagne i Aar. Da de Bekostninger, som Komitteen i dette Foraar har anvendt paa Plantagerne og Byens øvrige offentlige Spadseregange ere temmelig betydelige, vil Byens Jndvaanere næppe være villige til at komme Kassen tilhjælp med frivillige Bidrag, forat Kommitteens Virksomhed ikke altfor meget skal blive hindret af Mangel paa Pengemidler.
Ribe Stifts Adresseaviser, 1847-05-25
Uagtet vi endnu ikke have havt synderlig Varme staaer dog Græs og Korn paa vore Enge og Agre, fortræffeligt. Et Par Steder her ved Byen findes f. Ex. Provsti Rug af 1 til 1 1/2 Alens Høide, og som allerede har skudt Ax.
Ribe Stifts Adresseaviser, 1847-05-25
Døbte i St. Cathrine Kirke den 9. Mai Dreiermester Kjerumgaards Søn, Carl Wilhelm August Kjerumgaard; Fadd. Mad. A. Schouboe, Jfr. K. Thomsen, Musiklærer P. Engelbrecht og Handelsbetjent L. J. Nissen. S. D. Gid. S. Mortensens Datter, Ane Sørensen; Fadd.: Pigerne M. Hansen og P. Nielsen i Tveed, Pigen, A. Andersen i Hjortlund, Hid. A. Nielsen i Seem, Ungk. M. Jepsen og Skolelærer P. Tranberg i Tveed. Den 13. Mai, Kirstine Brochmanns Søn, Henrik Brochmann; Fadd.: Chr. Knudsen, Jens Kastoft og Jens Berthelsen.
Ribe Stifts Adresseaviser, 1847-05-25
Kopulerede i St. Cathrine Kirke den 6. Mai, Muurm. N. M. Christensen og Pigen J. M. Pedersen.
Ribe Stifts Adresseaviser, 1847-05-25
Bekjendtgjørelser. Uld kjøbes. paa Klædefabrikken til høieste gangbare Priser. Varde den 19. Mai 1847. Brødrene Schmidt & Co.
Ribe Stifts Adresseaviser, 1847-05-25
Efter Stiftamtets Forlangende bliver afholdt offentlig Licitation paa Varde Byes Raadstue, Løverdagen den 5. Juni næstk. om Formiddag Kl. 11, over Opførelsen af en 1 Fags Træbroe paa 8 Alens Længde og 6 Alens Brede af nyt Skoveg, paa den mindre Landevei imellem Varde og Veile, østlig for Hovedgaarden Lunderup. Conditioner og Overslag, sidste paa c. 600 Rbd., der fra den 29. dennes henligge til Eftersyn hos Gjestgiver Aastrup heri Byen, erfares paa Licitationsstedet. Lysthavende indbydes. Varde Byefoged-Contoir den 21. Mai 1817. T. Qvistgaard.
Ribe Stifts Adresseaviser, 1847-05-25
Ved Proclama, som er læst ved Underretten, og med det Første vil blive læst ved vedkommende Overret, ere samtlige Creditorer i Boet efter afdøde Forvalter Wilhelm Andreas Ferdinand Friis af Christianshaabs Mølle, i Hveisel Sogn, Nørvang Herred, Veile Amt, indkaldte med 12 Ugers Varsel til at anmelde og beviisliggjøre deres Fordringer paa bemeldte Bo for undertegnede Skifteforvalter. Hvilket herved bekjendtgjøres. Herredsfogderiet for Nørvang Torrild Herreder i Veile den 16 Februar 1817. W. W. Stochfleth.
Ribe Stifts Adresseaviser, 1847-05-25
Ved Proclama, som er læst ved Underretten, og med det Første vil blive læst ved vedkommende Overret, ere samtlige Creditorer i Boet efter afdøde Ane Mette Christensdatter og tidligere afdøde Mand, Huusmand Lars Madsen af Sillehuus Mark, Norup Sogn, Tørrild, Herred, indkaldte med 12 Ugers Varsel til at anmelde og beviisliggjøre deres Fordringer paa bemeldte Bo for undertegnede Skifteforvalter. Hvilket herved endvidere bekjendtgjøres. Herredsfogderiet for Nørvang Tørrild Herreder i Veile den 16 Februar 1817. W. W. Stochfleth.
Ribe Stifts Adresseaviser, 1847-05-25
Licitation. Efter Begjæring af Kommunalbestyrelsen bliver paa denne Byes Raadhuus, Torsdagen den 27. dennes, Formiddag Kl. 10, afholdt offentlig Licitation over: a, Ombygningen af Bolværket fra Ydremøllen til Broen ved Nørreport, og b. Jstandsættelsen af Broen ved Sønderport. Conditioner og Overslag ligge forinden til Eftersyn her paa Contoiret. Lysthavende indbydes. Ribe Byfogedcontoir, den 21. Mai 1847. Stricker.
Ribe Stifts Adresseaviser, 1847-05-25
Gaard-Auction. Efter tagen Bestemmelse, bliver ved en eneste Auction som afholdes Torsdagen den 3. Juni næstk. om Formiddagen Kl. 11, opraabt til Bortsalg afgangne Ole Hansens Gaard i Øster-Bredmose, Orbye Sogn, Vester Herred, hvis tilliggende Jorder staaer for Htk., gl. Matr. 2 Tdr. 6 Skpr. 1 Fdkr., samt et Stykke Eng i Bordrup Kjær af Htk. gl. Matr. 1 syvtolvtedeel Alb., med det resp. Hrks. Anpart i Orbye Kirke-, Korn- og Qvægtiender. Paa Gaardens Mark kan græsses og om Vinteren kan fodres 14 a 16 Stkr. Kreature foruden 2 Heste og endeel Faar. Auctionen afholdes paa Gaarden selv, hvor Conditionerne erfares. Lysthavende indbydes. Herredscontoiret i Varde den 11. Mai 1817. T. Qvistgaard.
Ribe Stifts Adresseaviser, 1847-05-25
Auctions-Placat. Jfølge tagen Bestemmelse paa Skiftet efter afdøde Gaardmand Niels Jensen af Heager, bliver den Boet tilhørende, i Heager Bye, Osse Sogn beliggende Gaard af Htk. gl. Matr. 1 Td. 6 Skpr. 1 Fdkr., nye Matr. 2 Tdr. 1 Skp. 3 Fdkr. 2 enhalv Alb. stillet til Bortsalg ved en eneste Auction som afholdes i selve Gaarden Torsdagen den 3. Juni næstk. Formiddag Kl. 10, ved hvilken Auction absolut Bortsalg finder Sted om antageligt Bud skeer. Gaarden har et Tilliggende af henved 30 Tdr. Agerland, 19 Dags Slet Eng og en betydelig Deel Mose og Hede, hvoraf det Meste er enligt til Opdyrkning. Mergel findes i Eiendommen. Bygningerne ere af Grundmuur, og for faa Aar siden af nye opførte. Af Besætning er hidtil holdt 2 Heste, 8 Køer, noget Ungqvæg og 14 Faar. Trykt Ribe hos Chr. sal. Hyphoff. Pengevilkaarene ville blive billige. Naar Gaarden er solgt forauctioneres Boets Løsøre, bestaaende af Heste, Køer, Faar, Vogne, Plove, Harver, Chatoller og Kister, samt andet Jndboe, Sengeklæder, m.m. Conditionerne erfares paa Auctionsstedet. Lysthavende indbydes. Skads Herredscontoir i Varde den 15. Mai 1847. Crone.
Ribe Stifts Adresseaviser, 1847-05-25
Auction. Jfølge Begjering af vedkommende Forligshaver, bliver det Gjørtler Peder Trankiær tilhørende i Holstebroe Byes Nellikestræde beliggende Huus Nr. 140 og 141 med Bygninger, Grund, Gaards- og Haugeplads, uden Lovmaal og Dom, stillet til Bortsalg ved Auction, der afholdes: 1ste Auction Tirsdagen d. 8. Juni næstk. Formiddag Kl. 11 paa Byens Raadhuus, 2den - d. 22. f. M. til samme Tid og Sted, 3die – d. 6. Julii næstkommende Formiddag Kl. 11, paa selve Stedet. Conditionerne for Salget ere forinden til Eftersyn herpaa Contoiret. Lysthavende indbydes. Med Hensyn til Prioritetshavere bringes Pl. 22 April 1817 i Erindring. Byefogedcontoiret i Holstebroe, 14. Mai 1847. C. N. Petersen.
Ribe Stifts Adresseaviser, 1847-05-25
Publicandum. Mandag den 31. d. M. Formiddag Kl. 10 bortsælges ved offentlig Auction paa Tornumgaard: 2 brune Kjørehopper, 6 og 8 Aar gamle, i Fjedervogn, i Kassevogn, 1 Par Brakharver, noget Heste- og Ridetøi, fremdeles flere Sohpaer, hvoriblandt en med HaardugsOvertræk og stoppet med Krølhaar, Stole, Borde (tildeels af Mahaqvnin, Sengesteder, 1 Skrivepult, 2 fuldstændige Senge, Sengelagener, Bordduge og andet Linnedtøi, tre Parapler, en Bøsse, nogle Piber, Theebakker og alt Slags Kjøkkenredskaber m. m. Lysthavende indbydes. Fros og Calslund Herredsfogde den 17. Mai 1847. Bruhn. Løven,
Ribe Stifts Adresseaviser, 1847-05-25
Med Hensyn til Landmands-Forsamlingen i Aarhuus, begynder "Løven, iaar dets Sommerfarter, fra Kiel til Aarhuus, Tirsdag Aften den 25. Mai Kl. 10, anløbende Snoghøi, Onsdag Morgen omtrent Kl. 8, og paa Retouren til Kiel afgaaer den fra Aarhuus Torsdag Morgen Kl. 4, anløbende Snoghøi samme Dags Formiddag Kl. 10.
Ribe Stifts Adresseaviser, 1847-05-25
Denne Fart vedbliver saaledes ugentlig i Maanederne Juni, Juli og August. Snoghøi d. 6. Mai 1847. Hansen. Høivande ved Sønderhoe. fra 25, til 31. Mai incl. D. 25. Mai Kl. 10 27 Min. Kl. 11 26. Kl. 12 18. Kl. 12 59. Kl. 1 37. Kl. 2 18. (Fuld Maane.) Kl. 2 35.
Ribe Stifts Adresseaviser, 1847-05-28
Ribe. Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 62. Fredagen den 28. Mai.
Ribe Stifts Adresseaviser, 1847-05-28
Udenlandske Efterretninger. Frankrig. J Paris er nyligen flere Personer blevne fængslede, hvilket har ført til Opdagelse af et farligt Komplot. Man forsikkrer næmlig, at de Sammensvorne havde ifinde ved Brandbomber at tænde Jld samtidig paa flere Regeringsbygninger og derpaa benytte den opstaaende Forvirring til en almindelig Opstand. Blandt de Sammensvorne befinder sig en Læge, en Maler, en Mekanikus, Resten er Haandværkere. - Buh=Maza er kommen til Paris og bleven forestillet den kongl. Familie. Ligesom man i sin Tid tillagde Beyen af Tunis manger aandrig Yttring, saaledes ogsaa denne. Han skal saaledes have sagt, da han saae en Ridderharnisk: "da Franskmændene endnu klædte sig i Jern formaaede de Jntet at udrette i Afrika, nu da Soldaternes Hjærter ere blevne af Jern kunne vi ikke modstaae dem " Marskal Bugeand har i Algier atter begyndt en Expedition mod undertvungne Stammer. - Regeringen har bevilget 461,000 Fr. til at frikjøbe Slaverne paa den nyligen undertvungne Ø Mayotte. Slaverne maa da i 5 Aar ved mindre anstrængende Arbeide godtgjøre Regeringen Løskjøbelsen.
Ribe Stifts Adresseaviser, 1847-05-28
Portugal. Det stadfæster sig yderligere, at den engelske Kommissærs Underhandlinger med Jnsurgenterne er slaaet feil. Det hedte, at Don Miguel er landet ved Villa de Conde og at han holder sig skjult i et Huus i Oporto. Øerne Madeira, Terceira og Angola have erklæret sig for Jnsurgenterne.
Ribe Stifts Adresseaviser, 1847-05-28
Belgien. Excesserne i Gent fra den 18. Mai have fornyet sig. J alle Stadens Kvarterer ere Bagerbutikker blevne plyndrede. Uagtet Tropperne bleve modtagne med Steenkast have de dog vist overordentligt Maadehold. 11 Bomuldsfabrikker ere aldeles standsede, 25 arbeidede kun en Deel af Dagen og kunden hele Uge. Fabrikejerne have foreslaaet Regeringen, at de ville arbeide hver Dag i 3 Maaneder, under den Betingelse, at denne for 150,000 Franks afkjøber dem, hvad de kunne producere (Summen udgjør 1/4 Deel af Værdien.
Ribe Stifts Adresseaviser, 1847-05-28
Tyrkiet. Porten skal have frataget alle græske Konsuler i Tyrkiet Exekvaturet, hvilket vil foraarsagden græske Handel betydelige Hindringer. Rustningerne i Arsenalet vedblive, og Flaaden skal være beredt til at løbe ud.
Ribe Stifts Adresseaviser, 1847-05-28
Indenlandske Efterretninger Hs. Kgl. Høih. Kronprindsen ankom i Tirsdags Morges til Kbhavn med Lystkutteren "Neptun fra Bornholm. (B. T.)
Ribe Stifts Adresseaviser, 1847-05-28
Den hollandske Orlogsdamper "Surinamt, Kapitain-Lieutenant Staring, ankom i Tirsdags paa Kjøbenhavns Rhed; hvilket Dampskib, tilligemed tvende andre, som endnu forventes hertil, skulle alle tre være bestemte til, om fornødent gjøres, i nogle Maaneder at slæbe hollandske med Kornvarer ladte Koffardifarrere igjennem Sundet og Kattegattet, og derfor have Station i Sundet. (B. T.)
Ribe Stifts Adresseaviser, 1847-05-28
Ligesom det er at antage, at det nye Havneanlæg ved Glückstadt vil hæve denne Stad til den Betydning, som Christian den 4de havde paatænkt men som den ikke hidtil har opnaaet, saaledes have vi erfaret, at der er et Foretagende under Omhandling, som efter al Sandsynlighed vil komme istand, og som sikkert vil give denne Byes Handel et Opsving, som den ikke for har kjendt. Efter Forlydende skal der næmlig være Underhandlinger i Gang med de forenede nordamerikanske Stater og en ny Handelstraktat hvorved Danmarks Handel med disse Stater vil blive særdeles begunstiget, og der er megen Sandsynlighed for, at der i Forening dermed, vil blive etableret en Dampskibslinie mellem Glückstadt og Nordamerika paa 8 Dampskibe, med Hovedstation Ny-York. At Foretagendet turde komme i Gang, tør ansees for saameget sandsynligere, da nok begge Regeringer ville participere deri med ikke ubetydelige Kapitaler. Det vil da blive et nyt Offer, der bringes Hertugdømmerne, blandt de mange andre, der ere bragte. Mon det vil blive paaskjønnet, Vi tvivle om det. (Ove Th. Av.)
Ribe Stifts Adresseaviser, 1847-05-28
Nogle Haandværksfolk, som arbeidede i Nærheden, af Thorvaldsens Museum i Kbhavn, have i den derværende Kanal opfisket Liget af et Barn med afskaaret Hoved. Her synes en skrækkelig Forbrydelse at være begaaet, hvis Opdagelse neppe synes mulig, da Jntet ved Liget er istand til at lede paa noget Spor(Flyst.)
Ribe Stifts Adresseaviser, 1847-05-28
Jfølge Efterretning fra Apenrade, er Hoforgelbygger Renter den 19. de afgaaet ved Døden. Det Opsving, som Orgelbyggerkunsten ved Marcussen & Renter har modtaget hos os, er almindeligt anerkjendt, og det Mesterskab, som de i dette Fag have lagt for Dagen ved den fuldkomne Restauration af Orglerne i Frue Kirke samt i Roeskilde Domkirke, og ved Opbyggelsen af det nye Orgel i Universitets kirken i Kiel, i det katholske Kapel og i Slotskirken i Kbhavn, i Slotskapellerne i Kronborg og Fredensborg, foruden mange mindre, har hos alle Kiendere hævdet dem en værdig Plads iblandt Nutidens første Kunstnere i dette Fag. Vi maae endnu tilføie, at den efterlevende Marcussen, i Forening med sin Søn, der i flere Aar har studeret sit Fag hos Tydsklands betydeligste Orgelbyggere, agter at fortsætte Firmaets Forretninger. (B. T.)
Ribe Stifts Adresseaviser, 1847-05-28
Censor i Viborg har formeent et følgeblad til Viborg Stiftstidende af 21. ds. - der blandt Mere, indeholdt et Avertissement fra den fornylig fratraadte Vei-Jnspektør i Viborg Amt, Hr. Kapitain v. Gedde at udgaae, i hvilken Anledning Bladets Udgiver, Hr. Bogtrykker Wissing, er indgaaet med en Forestilling til Kancelliet. Hr. Kammerraad Secher til Skafgaard havde, paa sin og Kones forleden feirede Guldbryllupsdag, af sit Godses Bønder modtaget en smagfuld udarbeidet Sølvpokal, som et Erkjendtligheds-Beviis, fordi han har været dem en eftergiven og god Huusbond.
Ribe Stifts Adresseaviser, 1847-05-28
Veile Byes Andeel i den kgl. Gave vil blive omtr. 1000 Rbd. Naar hertil lægges Kæmnerkassens Beholdning fra f. A. 800 Rbd., og Overskud af et Skovudbytte 700 Rbd., saa vil Kommunalbestyrelsen faae 2,500 Rbd. at disponere over og kunne udsælge Rugen til 6 Rbd. pr. Tde. (Aarh. Av.)
Ribe Stifts Adresseaviser, 1847-05-28
Udnævnelser. Under 20. Mai har Hs. Majestæt beskikket hidtilværende personel Kapellan for Brenderup og Orre Menigheder i Fyens Stift, C. C. F. A. Schiwe til personel Kapellan paa eget An- og Tilsvar hos Sognepræsten for Ørsted Menighed i samme Stift, Konsistorialraad Hviid.
Ribe Stifts Adresseaviser, 1847-05-28
Under 21. Mai er Sognepræst for Stadastad Menighed, Provst Dr. theol. P. Petursson beskikket til Lektor theol. og Forstander for den høiere Dannelsesanstalt for vordende Geistlige paa Island, fra 1. August d. A. at regne. (B. T.) Efterretning om ledige geistlige Embeder; Tørring og Heldum Sognekald i Ribe Stift, gl. Angivelse 256 Rd., har nu følgende Jndtægter: 1) Præstetienden, der leveres, deels efter konfirmeret Forening, deels efter frivillig Akkord, med Korn i Præstegaarden, udgjør 10 Tdr. 1 Skp. Rug, 60 Tdr. 2 Skpr. Byg og 87 Tdr. 7 Skpr. Havre, (Kvægtienden er herunder indbefattet. 2) Landgilde af to Fæstestæder 25 Rbd. 3) Af bortsolgte Præstegaardjorder, efter 10 Aars Kapitelstaxt 20 Tdr. Byg. 4) Renter af Kaldet tilhørende Kapitaler til Beløb 1633 Rbd. 5) Kaldet eier desuden 300 Rbd. i Bankaktier. 6) Offer og Accidentser c. 100 Rbd. Præstegaarden staaer for Hartkorn efter den nye Matrikul 8 Tdr. 5 Skpr. 2 trefjerded. Alb. Skatter og andre offentlige Afgivter samt Expenser beløbe sig til omtrent 115 Rbd. Enkepension svares med 28 Tdr. Byg efter Kapitelstart. Artillerihest holdes. (C. T.)
Ribe Stifts Adresseaviser, 1847-05-28
Døde. Kjøbenhavn: Kand. juris T. Fønss, forhenv. Lærer ved det Kgl. Landkadetakademi, Krigsraad L. F. Muus. 75 A.; Joh. M. Classen f. Rosted, 20 A.; Brygger C. J. Westberg, 73 A.; Guldsmedm. J. G. Struntze, 56 A.; Joy. F. Gottfriedsen, 62 A.; Fru A. L. Beldring f. Thorsrød; Emilie Blichfeldt f. Hjort, 51 A.; Caroline B. Brandt f. Hansen, 31 A.; Snedkersv. A. C. Aas; Mad. C. Petersen, f. Jeppesdatter, 42 A., Nancy B. Ostermann. Roeskilde; Fru Hammond f. van Deurs, 84 A.
Ribe Stifts Adresseaviser, 1847-05-28
Handelsefterretninger. London d. 21. Mai. Hvede, Byg og Havre er falden en Deel i Priis. Beretningerne om Udsigter for Høsten lyde særdeles gunstige og Kartoffelsygen synes at ville udeblive Amsterdam d. 21. Mai. Omsætningen i Rug var betydelig til atter nedsatte Priser.
Ribe Stifts Adresseaviser, 1847-05-28
Berlin. Uagtet Korntilførselen d. 22 Mai var ringere end de foregaaende Dage, ere Priserne dog dalede endnu mere. Nye meget store Kartofler bleve budne til Salg paa et Torv for 3 a 5 Sar. pr. Stk.,J Franken er Kornet fra d. 19. Mai falden betydeligt.
Ribe Stifts Adresseaviser, 1847-05-28
Kjøbenhavns Børs-Kours, den 25. Mai. Hamborger Banco a vista 198 1/2 pCt. Bank-Diskonto 4 pCt. Disconto paa Vexler paa Hamborg 4 pCt. 4 pCt. Kongl. Obligationer 103 1/4 a 103, Rbd. - Nationalbankactier 171 1/2 a 171 Rbd.